[{"text_idx": "#000003", "text": "Toitlustus- ja teenindusettevo\u0303tted on ha\u0308das oskusto\u0308o\u0308tajate leidmisega"}, {"text_idx": "#000004", "text": "Piirangutest vabanenud ettevo\u0303tted on ha\u0308das oskusto\u0308o\u0308tajate taasleidmisega, sest kuigi Eestis on u\u0308le 50 000 to\u0308o\u0308tu, on toitlustus- ja teenindusvaldkonda kandideerijaid va\u0308hem kui varasematel aastatel. U\u0308helt poolt on to\u0308o\u0308tajad kriisi ajal valdkonda vahetanud, teisalt peavad ettevo\u0303tjad po\u0303hjuseks ka heldeid to\u0308o\u0308tutoetusi."}, {"text_idx": "#000005", "text": "Toitlustuskohad otsivad ku\u0308ll abika\u0308si igal kevadel, ent sel aastal on olukord eriti kehv. Kui teenindajate kohad saab tudengitega suvel ta\u0308idetud, siis pandeemia ajal a\u0308ra la\u0308inud oskusto\u0308o\u0308lised on justkui to\u0308o\u0308turult haihtunud, vahendas \"Aktuaalne kaamera\"."}, {"text_idx": "#000006", "text": "\"Meil on praegu puudu u\u0308heksa kokka ja ku\u0308mmekond oskustega teenindajat. Aktiivsed tublid inimesed on leidnud to\u0308o\u0308d erinevates sektorites, meie kokad so\u0303idavad Wolti, to\u0308o\u0308tavad telefonipoes, on ehitusele la\u0308inud, nii et erinevatesse kohtadesse inimesed liiguvad,\" ra\u0308a\u0308kis Gustav Cafe tegevjuht Priit Reiman."}, {"text_idx": "#000007", "text": "Lisaks oskusto\u0308o\u0308listele on endiselt palju puudu ka just lihtto\u0308o\u0308lisi nii poeleti taha, lattu kui ka to\u0308o\u0308stusesse. Neile ametikohtadele ei jo\u0303udnud ka need, kes piirangute ajal to\u0308o\u0308 kaotasid. Na\u0308iteks ehituspood Decora varasematel kevadetel nii suurt to\u0308o\u0308jo\u0303upuudust pole tundnud."}, {"text_idx": "#000008", "text": "\"To\u0308o\u0308tukassa poolt makstavad toetused on nii pikalt ja nii suured, et need ei motiveeri inimest asuma to\u0308o\u0308le. Nad lepivad ku\u0308ll va\u0308hesemaga, aga neil on piisavalt pikk aeg ringi vaadata ja olla ja nad ei olegi reaalses elus valmis to\u0308o\u0308le asuma,\" u\u0308tle Decora tegevdirektor Eike-Tubli Mu\u0308u\u0308r."}, {"text_idx": "#000009", "text": "To\u0308o\u0308tukassa maksab koondatud vo\u0303i ta\u0308htajalise lepinguga tulnud to\u0308o\u0308tutele esimesed sada pa\u0308eva 60 protsenti palgast ja edasi vastavalt kindlustusstaaz\u030cile va\u0308hemalt pooleks aastaks 40 protsenti to\u0308o\u0308tulust."}, {"text_idx": "#000010", "text": "Seda hu\u0308vitist saavad praegusest 53 000 to\u0308o\u0308tust rohkem kui kolmandik. U\u0308leja\u0308a\u0308nud saavad taotleda vaid to\u0308o\u0308tutoetust, mis on 292 eurot."}, {"text_idx": "#000011", "text": "\"Ma ta\u0308itsa usun, et on selliseid, kes u\u0308tlevad, et ma praegu pigem olen to\u0308o\u0308tu. Vo\u0303ib olla, et mo\u0303ni inimene hu\u0308vitise to\u0303ttu ei taha to\u0308o\u0308le minna, tahab puhata natukene. Aga ma alati mo\u0303tlen, kas seal veel on mo\u0303ni asi, mida to\u0308o\u0308andja vo\u0303iks pakkuda, mis talle selle to\u0308o\u0308 atraktiivsemaks teeb,\" kommenteeris to\u0308o\u0308tukassa Tartumaa osakonna juhataja Jane Va\u0308li."}, {"text_idx": "#000013", "text": "Pa\u0308rnumaa madalad palgad hoiavad to\u0308o\u0308tuid to\u0308o\u0308le naasmast"}, {"text_idx": "#000015", "text": "U\u0308RO: toiduainete hinnad to\u0303usevad viimase ku\u0308mne aasta kiireimas tempos"}, {"text_idx": "#000016", "text": "Proviisorite nappus sunnib apteegiomanikke seadusest mo\u0308o\u0308da hiilima"}, {"text_idx": "#000017", "text": "Kagu-Eesti puidufirmad vaatavad to\u0308o\u0308jo\u0303upuuduse tingimustes robotite poole"}, {"text_idx": "#000018", "text": "U\u0308levaade. Miks on vanus komistuskiviks to\u0308o\u0308turul?"}, {"text_idx": "#000019", "text": "Riik ootab ta\u0308navu pea sama palju lu\u0308hiajalisi vo\u0303o\u0303rto\u0308o\u0308lisi kui enne kriisi"}, {"text_idx": "#000021", "text": "USA-s on miljonid inimesed to\u0308o\u0308tud, kuid ettevo\u0303tlust ra\u0308sib to\u0308o\u0308jo\u0303upuudus"}, {"text_idx": "#000026", "text": "HC Panter viskas eurosarja avama\u0308ngus 14 va\u0308ravat"}, {"text_idx": "#000028", "text": "Sinija\u0308rve raamatusoovitused: esseistikat ja pilte"}, {"text_idx": "#000032", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000034", "text": "Automaks tuleb esialgsest versioonist omanikule kulukam"}, {"text_idx": "#000035", "text": "Pa\u0308a\u0308steametnik la\u0308ks pensionist ilmaja\u0308a\u0308mise pa\u0308rast kohtusse"}, {"text_idx": "#000040", "text": "September to\u0303i erakondade toetusnumbritesse olulisi muutusi"}, {"text_idx": "#000044", "text": "Ornitoloog: praegu on ha\u0308sti mitmekesine ra\u0308ndeaeg"}, {"text_idx": "#000049", "text": "Pa\u0308a\u0308steametnik la\u0308ks pensioni saamataja\u0308a\u0308mise pa\u0308rast sotsiaalkindlustusameti vastu kohtusse"}, {"text_idx": "#000053", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000054", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]